21. ΑΠΟΦΑΣΙΣ ΥΠΟΥΡΓΩΝ ΕΘΝΙΚΗΣ ΑΜΥΝΗΣ ΚΑΙ ΟΙΚΟΝΟΜΙΚΩΝ Αριθ. Φ. 873/66/32057 της 29 Μαρτ. /30 Απρ. 1971 (ΦΕΚ Β΄  315) Περί αυξήσεως των ορίων των υπό του Αυτονόμου Οικοδομικού Οργανισμού Αξιωματικών χορηγουμένων εις μέλη του στεγαστικών δανείων. Έχοντες υπ’ όψει: α)Το άρθρ. 8 του Ν.Δ. 2906/54 «περί τροποποιήσεως και συμπληρώσεως του Α.Ν. 1563/50 «περί ιδρύσεως Αυτονόμου Οικοδομικού Οργανισμού Αξιωματικών (Α.Ο.Ο.Α.)». β)Την υπ’ αριθ. 1518/21.1.69 απόφασιν της -Νομισματικής Επιτροπής. γ)Την κατά την υπ’ αριθ. 383/16/13.2.71 συνεδρίασιν του Διοικητικού Συμβουλίου του Α.Ο.Ο.Α ληφθείσαν απόφασιν περί αυξήσεως του ποσού των υπ’ αυτού χορηγουμένων στεγαστικών δανείων εις τα μέλη του, αποφασίζομεν: Καθορίζομεν το ποσόν των υπό του Αυτονόμου Οικοδομικού Οργανισμού Αξιωματικών χορηγουμένων δανείων εις τους δικαιούχους στεγαστικής εξυπηρετήσεως παρ’ αυτού, συμφώνως προς τας διατάξεις του Α.Ν. 1563/50 «περί ιδρύσεως Α.Ο.Ο.Α. κλπ.», κυρωθέντος δια του Νόμ. 2113/52, από της 11ης σειράς και εφεξής ως κάτωθι: α)Όριον δανείου δραχ. 400.000 κατά μέλος δια τους εξυπηρετουμένους δι’ οικοπέδου του Α.Ο.Ο.Α., είτε δι’ αυτοστεγάσεως, είτε δι’ ετοίμης οικίας κατασκευής Α.Ο.Ο.Α. β)Όριον δανείου δραχ. 500.000 κατά μέλος δια τους εξυπηρετουμένους δια διαμερίσματος εις πολυκατοικίαν κατασκευής Α.Ο.Ο.Α. ως και δια τους εξυπηρετουμένους μόνον δια δανείου. Τα ως άνω δάνεια θα χροηγώνται υπό τους όρους και τας προϋποθέσεις της υπ’ αριθ. 6533/1954 κοινής αποφάσεως ημών «περί τρόπου χορηγήσεως οικοδομικών δανείων κλπ.» (ΦΕΚ 230/23.11.54 τευχ. Β΄) άνευ περιορισμού της παρ. 2 του Κεφαλ. Α΄ (Γενικοί Όροι) της αποφάσεως ταύτης. 